CELEX: 62018CN0684
Language: et
Date: 2018-11-06 00:00:00
Title: Kohtuasi C-684/18: Eelotsusetaotlus, mille on esitanud Curtea de Apel București (Rumeenia) 6. novembri 2018. aastal – World Comm Trading Gfz SRL versus Agenția Națională de Administrare Fiscală (ANAF), Direcția Generală Regională a Finanțelor Publice Ploiești

4.2.2019   
            
            
               ET
            
            
               Euroopa Liidu Teataja
            
            
               C 44/13
            
         
      Eelotsusetaotlus, mille on esitanud Curtea de Apel București (Rumeenia) 6. novembri 2018. aastal – World Comm Trading Gfz SRL versus Agenția Națională de Administrare Fiscală (ANAF), Direcția Generală Regională a Finanțelor Publice Ploiești
      (Kohtuasi C-684/18)
      (2019/C 44/18)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel București
      
         Põhikohtuasja pooled
      
      
         Kaebaja: World Comm Trading Gfz SRL
      
         Vastustajad: Agenția Națională de Administrare Fiscală (ANAF), Direcția Generală Regională a Finanțelor Publice Ploiești
      
         Eelotsuse küsimused
      
      
                  1.
               
               
                  Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikliga 90 ja käibemaksu (1) neutraalsuse põhimõttega on vastuolus riiklikud õigusaktid (või halduspraktika, mis põhineb ebaselgetel õigusaktidel), mis takistab äriühingul sisendkäibemaksu maha arvata proportsionaalselt riigisiseste kaubatarnete hinnaalanduse väärtusega põhjusel, et ühendusesisese tarnija (majanduskontserni esindaja) välja antud maksuarvel on kajastatud üldise hinnaalanduse kogusumma, mis on antud nii sama raamlepingu alusel tarnitud ühendusesisestele kui ka riigisisestele toodetele, mis on aga (ostetud selle kontserni ühelt äriühingult, kelle käibemaksukohustuslase registreerimisnumber erineb sellest, mis on märgitud hinnaalandusega seotud arvel) kajastatud kui asjaomases liikmesriigis soetatud tooted?
               
            
                  2.
               
               
                  Kui vastus esimesele küsimusele on eitav, siis kas proportsionaalsuse põhimõttega on vastuolus soetaja ilma jätmine õigusest maha arvata sisendkäibemaksu proportsionaalselt kogu tarnijale ühendusesiseselt antud hinnaalanduse väärtusega, juhul, kui tarnija (sama kontserni äriühing) on lõpetanud selles riigis majandustegevuse ja ei saa enam tarne maksustatavat väärtust vähendada, väljastades enammakstud käibemaksu vahe tagastamise eesmärgil oma käibemaksukohustuslase registreerimisnumbriga arve?
               
            
         (1)  ELT 2006, L 347, lk 1.